stanford-oval/wikipedia huggingface dataset:
Vojislav Šešelj
Sotarikossyytteet, vapauttaminen

Vuonna 2003 Jugoslavian sotarikoksia Haagissa tutkiva kansainvälinen tribunaali ICTY asetti sille antautuneelle Šešeljille lukuisia syytteitä. Šešelj sai palata kotimaahansa 2014, koska hänellä oli syöpä. Haagin tuomioistuin vapautti Šešeljin todisteiden puutteessa.
Kaksi tuomaria kolmesta ei hyväksynyt syytteitä. Oikeuden päätöksen mukaan Šešeljin ajama Suur-Serbia oli poliittinen eikä rikollinen suunnitelma. Vaikka Šešeljillä olikin kannattajiinsa tietty moraalinen auktoriteetti tämä ei siirtänyt kannattajien tekojen vastuuta Šešeljille.
Näin koska Šešeljiin liitettyjen puolisotilaallisten joukkojen komento oli Bosnian serbiarmeijalla, ei Šešeljillä. Šešelj kehotti serbejä liittymään armeijaan. Šešelj ei myöskään päätöksen mukaan välttämättä tiennyt innoittamansa vapaaehtoisjoukon tekemistä julmuuksista. Oikeuden päätös kiisti myös laajamittaiset siviilejä vastaan tehdyt hyökkäykset Bosniassa ja Kroatiassa. Syyttäjäosapuoli, bosnialaiset ja Kroatian edustajat eivät olleet tyytyväisiä ICTY:n päätökseen.
Aiheesta muualla

Vojislav Šešeljn tukisivu (Arkistoitu – Internet Archive) (serbiaksi)
Epävirallinen sivu (Arkistoitu – Internet Archive) (serbiaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki  Alankomaat  Puola 
Muut:  IdRef 
Seselj kumppaneineen ottaa pois Titon kuvan seinältä.
Šešeljin vapauttamisen puolesta julistava graffiti Novi Sadissa, Serbiassa. "Serbia odottaa Šešeljiä".
Jodiasetamidi

| Jodiasetamidi |
| --- | --- |

Tunnisteet
IUPAC-nimi:  2-jodiasetamidi
CAS-numero:  144-48-9
PubChem CID:  3727
SMILES:  C(C(=O)N)I 
Ominaisuudet
Molekyylikaava:  C2H4INO
Moolimassa:  184,962 g/mol
Sulamispiste:  94,5 °C 
Jodiasetamidi (C2H4INO) on asetamidin johdos. Jodiasetamidia käytetään yleisesti biokemiassa proteiineja alkyloivana reagenssina.
Käyttö

Proteiinien rakenteen selvittämisessä käytetään apuna alkylointireagensseja, kuten jodiasetamidia tai jodietikkahappoa, estämään disulfidisidosten muodostuminen, jolloin proteiinien yhteenliittymistä ei tapahdu. Reaktio on tyypiltään nukleofiilinen substituutioreaktio kysteiiniaminohapon sulfhydryyliryhmien kanssa. Proteiinien alkyloimiseen voidaan käyttää jodiasetamidin tai jodietikkahapon sijasta muun muassa N-etyylimaleimidia.
Myrkyllisyys

Jodiasetamidi on myrkyllistä. Hengitettynä yhdiste aiheuttaa yskää ja polttavaa tunnetta kurkussa. Nieltynä se aiheuttaa huonovointisuutta ja oksentelua. Jodiasetamidin on todettu olevan karsinogeeninen ja mutageeninen. Jodoasetamidi on genotoksisempi kuin bromiasetamidi tai klooriasetamidi.
Sveg

| Sveg |
| --- | --- |
 Svegin kirkko.
 Sveg
 Koordinaatit: 62°02′N, 14°21′E 
Valtio:   Ruotsi
Lääni:  Jämtlandin lääni
Maakunta:  Härjedalen
Kunta:  Härjedalenin kunta
Pinta-ala:  
 – Maa:  2,85 km²
Väkiluku:  2 547
 – Väestötiheys:  893,7 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Sveg on Härjedalenin kunnan keskustaajama. Se sijaitsee Jämtlandin läänissä ja Härjedalenin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 547 asukasta.
Sveg on myös entinen kauppala.
Media

Paikallislehti Tidningen Härjedalen ilmestyy kerran viikossa.
Väestönkehitys

| Svegin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 247 | 2 247 |
| 1965 | 1965 |    | 2 238 | 2 238 |
| 1970 | 1970 |    | 2 298 | 2 298 |
| 1975 | 1975 |    | 2 608 | 2 608 |
| 1980 | 1980 |    | 3 212 | 3 212 |
| 1990 | 1990 |    | 3 306 | 3 306 |
| 1995 | 1995 |    | 2 812 | 2 812 |
| 2000 | 2000 |    | 2 724 | 2 724 |
| 2005 | 2005 |    | 2 633 | 2 633 |
| 2010 | 2010 |    | 2 547 | 2 547 |
Lähde: Statistiska centralbyrån (SCB). Sveg kasvoi yhteen Ulvkällan kanssa vuonna 1980.
Olli Mannermaa

Olli Veikko Mannermaa (16. helmikuuta 1921 Turku – 13. syyskuuta 1998) oli suomalainen sisustusarkkitehti. Hän valmistui Taideteollisesta oppilaitoksesta eli nykyisestä Taideteollisesta korkeakoulusta vuonna 1949. Hän opetti itsekin samassa laitoksessa konstruktiopiirustustaselvennä vuosina 1960–1971. Mannermaa teki pitkän työuran Tehokalusteen (nykyisin Martela) palveluksessa. Olli Mannermaan suunnittelema klassikoksi muodostunut Kilta-tuoli (1955) kuuluu edelleen Martelan mallistoon.
Tunnustukset ja palkinnot

Kilta-tuolista kultamitali Suomen suurmessuilla 1955
Valtion taideteollisuuspalkinto 1977
Suomen Valkoisen Ruusun ritarimerkki 1979
Keskuskauppakamarin kultainen ansiomerkki 1985
Sisustusarkkitehdit SIO ry:n kunniajäsen 1989
Näyttelyt

Muoto-Form-näyttely, Helsingin Taidehalli 1978
Kilta-tuoli, MoMa, New York, USA
Mannermaa on ollut mukana suunnittelemillaan tuotteilla kolmesti Milanon triennaalissa. Lisäksi Kilta-tuoli on ollut mukana lukuisissa eri näyttelyissä ympäri maailmaa.
Aiheesta muualla

Kilta-tuoli Martelan sivuilla
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Moche

Mochen ruukku.
Mochen alue suurimmillaan.
Moche-kulttuuri (Mochica) vallitsi Pohjois-Perun rannikolla noin 100–700 jaa., laajennetun aikataulun mukaan 300 eaa.–100 jaa. Mochen kulttuuri tunnetaan keramiikastaan, kultatöistään ja keinokasteluverkostoista. Mochen jäljiltä ovat Trujillon lähellä olevat kaksi suurta pyramidia, Huaca del Sol ja Huaca de la Luna. Moche laajeni keskusjokilaaksoistaan melko laajalle rannikkokaistaleelle. Mochen ihmiset saattoivat olla samoja kuin myöhemmän Chimun valtion ihmiset.
Moche

Moche-kulttuuri (eli Mochica tai varhainen Chimú, proto-Chimú, pre-Chimú tms.) syntyi noin 100 jaa. Perun rannikon jokilaaksoihin. Mochen yhteiskunta oli järjestynyt ja hyvin johdettu. Kulttuuri tunnetaan muun muassa erikoisista ihmisen pään muotoisista saviastioistaan. Saviastioita oli esimerkiksi talon ja ihmisen muotoisia. Astiat tehtiin muotin avulla. Viimeistään mochen aikaan alettiin rakentaa linnoituksia. Keramiikka esittää muun muassa uhrausseremonioita, joissa kaksintaistelun hävinneet nuorukaiset tapettiin hitaasti, minkä jälkeen ruumiilta poistettiin lihakset. Metallia osattiin käsitellä hyvin.
Moche käsitti useita kaupunkivaltiota, jotka olivat pappien johtamia. Mochen varhaisvaihe I–II on lähinnä jatkoa Gallinazolle, niissä on myös Cupisniquen ja Salinarin piirteitä.
Moche III–IV noin 300–600 jaa. edustavat Mochen huippukautta. Tänä aikana Moche laajeni rannikolla. Mochet rakensivat savitiilistä suuria porraspyramideja, jotka olivat sekä hallinnollisia että uskonnollisia keskuksia. Osa pyramideista oli myös hautapaikkoja. Mochen aikoina kukoisti etelärannikolla Ica-Nazcan kulttuuri.
Mochen pohjana oli Gallinazo, jonka pohjana puolestaan Cupisnique 1200 eaa.–200 eaa.
Moche IV romahti noin 600 jaa. kuivuuden takia.
Poikkeukselliset ilmaston muutokset johtuivat El Niño -ilmiöstä ja ne johtivat sisällissotiin, jotka tuhosivat kulttuurin.
Aiheesta muualla

Wikimedia Commonsissa on kuvia tai muita tiedostoja aiheesta .
Cultura Moche o Cultura Mochica, (200 a.C. – 700 d.C.)  Culturas Preincas de Perú y Bolivia . Viitattu 4.7.2019 (espanjaksi).
Pagina principal Huacas del Sol y La Luna  Huacas.com . Viitattu 4.7.2019 (englanniksi).
Mark Cartwright: Moche Civilization Ancient History Encyclopedia.  20.8.2014. Viitattu 4.7.2019 (englanniksi).
Scher, Sarahh: Moche culture, an introduction Khan Academy. Viitattu 4.7.2019 (englanniksi).
Sheetz, Kathleen: Moche Encyclopædia Britannica. Viitattu 4.7.2019 (englanniksi).
Nälkäpeli – Matkijanärhi, osa 1

| Nälkäpeli – Matkijanärhi, osa 1> The Hunger Games: Mockingjay – Part 1 |
| --- | --- |

Ohjaaja:  Francis Lawrence
Käsikirjoittaja:  Danny Strong Peter Craig
Perustuu:  Suzanne Collinsin romaaniin Matkijanärhi
Tuottaja:  Nina Jacobson  Jon Kilik
Säveltäjä:  James Newton Howard
Kuvaaja:  Jo Willems
Leikkaaja:  Alan Edward Bell Mark Yoshikawa
Pääosat:  Jennifer Lawrence Josh Hutcherson Liam Hemsworth Woody Harrelson Elizabeth Banks Julianne Moore Philip Seymour Hoffman Jeffrey Wright Stanley Tucci Donald Sutherland
Valmistustiedot
Valmistusmaa:  Yhdysvallat
Tuotantoyhtiö:  Lionsgate Color Force
Levittäjä:  Fórum Hungary Netflix Xfinity Streampix
Ensi-ilta:   19. marraskuuta 2014  21. marraskuuta 2014
Kesto:  123 minuuttia
Alkuperäiskieli:  englanti
Budjetti:  125 000 000 dollaria
Tuotto:  752 100 000 dollaria
Edeltäjä:  Nälkäpeli – Vihan liekit
Seuraaja:  Nälkäpeli – Matkijanärhi, osa 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Nälkäpeli – Matkijanärhi, osa 1 (engl. The Hunger Games: Mockingjay – Part 1) on vuonna 2014 ensi-iltansa saanut Francis Lawrencen ohjaama tieteisseikkailuelokuva, joka perustuu Suzanne Collinsin samannimiseen romaaniin vuodelta 2010. Matkijanärhi, osa 1 on Nälkäpeli-elokuvasarjan kolmas osa ja elokuvan Vihan liekit jatko-osa. Pääosissa ovat Jennifer Lawrence, Josh Hutcherson, Liam Hemsworth, Woody Harrelson, Elizabeth Banks, Julianne Moore, Philip Seymour Hoffman, Jeffrey Wright, Stanley Tucci ja Donald Sutherland.
Elokuvan ensi-ilta oli Yhdysvalloissa 21. marraskuuta 2014.
Näyttelijät

| 0 | 1 | 2 |
| --- | --- | --- |
|  Jennifer Lawrence  | … |  Katniss Everdeen   |
|  Josh Hutcherson  | … |  Peeta Mellark   |
|  Liam Hemsworth  | … |  Gale Hawthorne   |
|  Woody Harrelson  | … |  Haymitch Abernathy   |
|  Elizabeth Banks  | … |  Effie Trinket   |
|  Philip Seymour Hoffman  | … |  Plutarch Heavensbee   |
|  Julianne Moore  | … |  presidentti Alma Coin   |
|  Donald Sutherland  | … |  presidentti Coriolanus Snow   |
|  Natalie Dormer  | … |  Cressida   |
|  Sam Claflin  | … |  Finnick Odair   |
|  Jena Malone  | … |  Johanna Mason   |
|  Willow Shields  | … |  Primrose Everdeen   |
|  Paula Malcomson  | … |  Mrs. Everdeen   |
|  Stef Dawson  | … |  Annie Cresta   |
|  Jeffrey Wright  | … |  Beetee   |
|  Stanley Tucci  | … |  Caesar Flickerman   |
|  Meta Golding  | … |  Enobaria   |
|  Evan Ross  | … |  Messalla   |
|  Lily Rabe  | … |  Commander Lyme   |
|  Patina Miller  | … |  Commander Paylor   |
|  Mahershala Ali  | … |  Boggs   |
|  Wes Chatham  | … |  Castor   |
|  Elden Henson  | … |  Pollux   |
|  Omid Abtahi  | … |  Homes   |
|  Misty Ormiston  | … |  Leeg 1   |
|  Kim Ormiston  | … |  Leeg 2   |
|  Kimiko Gelman  | … |  Venia   |
|  Nelson Ascencio  | … |  Flavius   |
|  Brooke Bundy  | … |  Octavia   |
Tuotanto

10. heinäkuuta 2012 Lionsgate ilmoitti jakavansa kirjasarjan viimeisen osan Matkijanärhen
kahteen osaan. Nälkäpeli – Matkijanärhi, osa 1 -elokuvan ensi-ilta on 21. marraskuuta 2014 ja Nälkäpeli – Matkijanärhi, osa 2 -elokuvan ensi-ilta on 20. marraskuuta 2015.
Tuotanto > Kuvaukset

Elokuvan kuvaukset alkoivat 23. syyskuuta 2013 Atlantassa. Osa 1 kuvattiin samanaikaisesti Osan 2 kanssa.
Elokuvassa Plutarch Heavensbeeta näyttelevä Philip Seymour Hoffman löydettiin kuolleena kotoaan New Yorkissa 2. helmikuuta 2014. Tuotantoyhtiö Lionsgate julkaisi tiedotteen, jonka mukaan Hoffman oli kuvannut kaikki kohtauksensa Osasta 1 ja hänellä oli viikko jäljellä Osan 2 kuvauksista. Lionsgaten mukaan elokuvan ensi-iltaa ei jouduta siirtämään, koska suurin osa Hoffmanin kohtauksista oli saatu kuvattua.
Julkaisu

Elokuvan virallinen teaser traileri julkaistiin 28. heinäkuuta 2014.
Vastaanotto > Tuotto

Ensi-iltaviikonloppunaan elokuva tuotti Yhdysvalloissa 123 miljoonaa dollaria, joka on vuoden 2014 paras avaustulos, mutta silti vähemmän kuin kaksi edellistä Nälkäpeli-elokuvaa. Elokuva oli avausviikonloppunaan myös Suomen katsotuin. Sen näki ensimmäisen viikonlopun aikana yli 78 tuhatta katsojaa.
Vastaanotto > Arvostelut

Rotten Tomatoes -sivuston mukaan 223 arvostelun perusteella laskettuna kriitikoiden arvosteluista 65 prosenttia oli positiivisia.
Aiheesta muualla

Nälkäpeli – Matkijanärhi, osa 1 Internet Movie Databasessa (englanniksi)
Nälkäpeli – Matkijanärhi, osa 1 Box Office Mojossa. (englanniksi)
Nälkäpeli – Matkijanärhi, osa 1 Rotten Tomatoesissa. (englanniksi)
Nälkäpeli – Matkijanärhi, osa 1 Metacriticissä. (englanniksi)
| n k Francis Lawrencen ohjaamat elokuvat |
| --- | --- |
 Constantine (2005)  I Am Legend (2007)  Vettä elefanteille (2011)  Nälkäpeli – Vihan liekit (2013)  Nälkäpeli – Matkijanärhi, osa 1 (2014)  Nälkäpeli – Matkijanärhi, osa 2 (2015)  Red Sparrow (2018)  Slumberland (2022)  Nälkäpeli: Balladi laululinnuista ja käärmeistä (2023)
R. Tait McKenzie

| Mitalit | Mitalit | Mitalit |  |
| --- | --- | --- | --- |
|   R. Tait McKenzie. |   R. Tait McKenzie. |   R. Tait McKenzie. |  |
Maa:   Kanada
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | mitalit ja medaljongit |  |
R. Tait McKenzien signeeraus teoksessa Kutsu.
Robert Tait McKenzie (26. toukokuuta 1867 Ramsay Township Ontario, Kanada – 28. huhtikuuta 1938 Philadelphia Pennsylvania, Yhdysvallat) oli  kanadalainen lääkäri, opettaja ja kuvanveistäjä. Hän työskenteli myös partiotoiminnan perustajan lordi Robert Baden-Powellin kanssa Philadelphiassa. McKenzie kuului taiteilijoille tarkoitettuun Royal Canadian Academy of Artsiin.
McKenzie osallistui vuoden 1932 Los Angelesin olympialaisiin, joissa hän voitti pronssia mitaleissa ja medaljongeissa teoksellaan Atleettien kilpi.
Valikoituja taideteoksia

J. William Whiten kohokuva (1919), Rittenhouse Square, Philadelphia, Pennsylvania.
Ideaali partiolainen (1937), Philadelphia.
Benjamin Franklin vuonna 1723 (1910–1914), Pennsylvanian yliopisto.
Kotiinpaluu, Cambridge War Memorial, (1922), Cambridge.
Voittaja (1924), Woodbury, New Jersey.
Edgar Fahs Smith (1925–26), Pennsylvanian yliopisto.
Kenraali James Wolfe (1927), Greenwich Park, Lontoo.
Jane Delanon muistomerkki (1933), Washington, D.C.
Aiheesta muualla

Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat 
Taiteenala:  Musée d'Orsay  National Gallery of Canada  RKD Artists  ULAN 
Muut:  Europeana  SNAC  IdRef
Adikia (artisti)

Adikia (s. 1990), oikealta nimeltään Kirsikka Ruohonen, on suomalainen rap-artisti.  Hänet tunnetaan feministisistä sanoituksista ja aktiivisesta työstä rapin sukupuoliroolien purkamisessa.  Siviiliammatiltaan Ruohonen on kuvataiteilija.
Adikian tuotannossa merkittävässä osassa ovat sukupuolirooleja, seksismiä ja patriarkaattia kommentoivat tekstit. Artistin esikoissingle Paha narttu julkaistiin vuonna 2017. Tyylillisiä vaikutteita Adikian musiikki on saanut korostuneen maskuliinisesta ja misogyynisesta etelävaltioiden rapista, mutta Adikian kappaleissa äärimmilleen viety seksuaalisuus on käännetty feministiseksi ja nainen objektista toimijaksi. Limbo-EP:llä kappaleet ovat puolestaan vähemmän kantaaottavia.
Vuonna 2018 Adikia oli mukana dj-duo Taika Mannilan ja Lina Schifferin kuratoimassa D.R.E.A.M.G.I.R.L.S-rap-kollektiivissa, johon kuuluivat myös F, SOFA, Yeboyah, Mon-Sala, B.W.A ja Nisa.
Adikia järjestää yhdessä Mon-Salan eli Nora Hornin kanssa sukupuolten moninaisuuteen rap-kentällä panostavaa Matriarkaatti-klubia. He ovat myös tuottaneet samannimistä podcastia,.
Ruohonen oli ehdolla Helsingissä vuoden 2021 kuntavaaleissa vihreiden listalta.
Diskografia > Albumit

Äiti (2021)
Diskografia > EP:t

Limbo (2018)
Kävi täällä (2017)
Diskografia > Singlet

Seinät feat. Gansta Boo (2021)
Lentokone (2021)
Niket feat. Särre (2021)
Pilluu/Pimppii (tuplasingle, 2019)
Koskematon RMX feat. Mon-Sala, Yas Lo, SOFA, Yeboyah, Nisa, Donatella & F (2018)
Koskematon feat. Mon-Sala & Yas Lo (2018)
Kopperfield (2018)
Wuornos/Babyshower (tuplasingle, 2018)
Turvasana (2017)
Paha narttu (2017)
Adikia julkaisee Rutilus Records -levymerkille.
Saumamuodostuma

Saumamuodostuma on sekä reunamoreeneja että jäätikköjokimuodostumien lajittunutta maa-ainesta sisältävä maaston kohomuoto. Ne syntyivät viime jääkauden loppuvaiheessa kahden jäätikön eri nopeudella ja suunnasta virtaavan virtauskielekkeen väliin pitkittäiseen asentoon. Saumamuodostumat kehittyivät tuhansien vuosien aikana päin vastoin kuin poikittaiset reunamuodostumat, jotka syntyivät vain satojen vuosien aikana. Myös saumamuodostuma voi olla kymmenien ellei satojen kilometrien pituinen. Jos saumamuodostuma muistuttaa selvästi harjua, kutsutaan sitä myös saumaharjuksi. Ne yleisesti esiintyvät harjut, jotka syntyvät jäätikön alla tunneleissa, kutsutaan pitkittäisharjuiksi. Suomessa saumamuodostumat voivat olla maisemallisesti komeita maaston kohomuotoja, jotka näkyvät kauaksi erityisesti viljellyillä seuduilla.
Saumamuodostuman kehittyminen

Suomessa esiintyy saumamuodostumia, joiden koko on verrattavissa suuriin reunamuodostumiin. Kuitenkin saumamuodostumien kokoluokissa esiintyy suurtakin vaihtelua. Määritelmänsä mukaisesti saumamuodostuma tai saumaharju eroaa muista pitkittäisharjuista siinä, että se muodostuu kahden erilailla liikkuvan jäätikkökielekken väliin. Tavallinen pitkittäisharju muodostuu jäätikkökielekkeen sisällä jäätikköjokitunnelissa tai jäätikköhalkeamassa. Jäätikön virtausnopeus pitkittäishajun eri sivuilla on sama.
Suomessa esiintyi jäätikön reuna-alueella nuoremmalla Dryas-kaudella useita virtauskielekkeitä. Näitä olivat esimerkiksi Itämeren virtauskieleke, Näsijärven–Jyväskylän virtauskieleke, Järvi-Suomen virtauskieleke ja Pohjois-Karjalan virtauskieleke. Näiden naapurikielekkeiden välissä sijaitsee suuria ja hyvin tunnettuja saumamuodostumia.
Myös laajan jäätikkökielekkeen sisälle on muodostunut pienempiä saumamuodostumia. Jäätikön sulaminen oli jääkauden loppuvaiheessa ohentanut jäätiköitä, jolloin niiden alapuoliset maaston korkeuserot pystyivät vaikuttamaan jäätikön eheyteen, jäätikön virtauksien suuntiin ja nopeuteen. Laajat kielekkeet jakautuivatkin joskus useaan pikkukielekkeeseen, joiden väliin muodostui pieniä saumamuodostumia.
Saumamuodostuman syntyminen liittyy jään eheyteen ja sulamisnopeuteen. Toisiaan vasten törmäävät naapurikielekkeet murskaantuivat ja alkoivat sulaa ehjää jäätikköä nopeammin. Rikkoutuneen jään läpi virtasi jäätiköltä sulamisvettä, joka huuhtoi kertyneen kiviaineksen jäätiköiden väliseen saumaan. Saumaan kertynyt maa-aines huuhtoutui sinne virtaavasta vedestä ja samalla se lajittui eri raekokoihin. Törmäävien jäätiköiden mukana tuli sauman alaosiin myös moreenia, joka pakkautui reunamoreeniksi. Reunamoreenia oli siten molemmilla puolilla saumamuodostumaa, mikä erottaa sen reunamauodostumista, joilla on vain yksi reunamoreenialue, ja samalla myös pitkittäisharjuista, joilta ei tavata reunamoreenia ollenkaan.
Saumamuodostumissa esiintyy erilaisia rakenteita vastaavalla tavalla kuin reunamuodostumilla. Jos jäätikkö oli umpinainen, saattoivat vedet virrata tunnelimaisessa ympäristössä, jolloin muodostumasta tuli saumaharju. Jos tunneli romahti ja siltä hävisi katto, kerrostui muodostuma leveämmäksi ja matalammaksi. Kielekesauman päässä vedet purkautuvat mereen yleensä kiilamaiseen lahteen, sillä törmäävien jäätiköiden murkautunut sauma-alue poiki veteen jäävuoria. Silloin tuli muodostumasta suistomuodostuma, jolle saattoi kehittyä vedenpinnan yläpuolelle sanduri. Saumamuodostumissa suistomaiset rakenteet ovat voineet myöhemmin tasoittua merenkäynnin ja aallokon seurauksena.
Merkittäviä saumamuodostumia

Yyteri–Hiittenharju–Järilänvuori–Säkylänharju ja Virttaankangas–Oripäänkangas–Koski
Mustavuori–Epilänharju–Pispalanharju–Pyynikinharju–Kirkkoharju–Keisarinharju–Koski
Hämeenkangas ja Pohjankangas
Yli-Ii–Tannila–Pudasjärvi–Taivalkoski–Hossa
Rokuanvaara
Siilinjärvi–Ylämylly–Jaamankangas–Yhdysharju
Hollola–Asikkala
Punkaharju
Äänekoski–Kokkola
Viinivaaran kompleksi
Haapajärvi–Pyhäjärvi
Talomanon moskeija

| Talomanon moskeija |
| --- | --- |

Perustiedot
Sijainti:  Bachon piirikunta, Narathiwat  Thaimaa
Koordinaatit:  6°29′03″N, 101°39′22″E
Rakennustyyppi:  moskeija
Arkkitehtuuri
Valmistumisvuosi:  mahdollisesti 1643
Infobox OKNimi-testi OK: 
Talomanon moskeija tai Wadi al-Husseinin moskeija on moskeija Thaimaan Narathiwatin maakunnassa. Pattanin sulttaanikunnan kaudella mahdollisesti vuonna 1643 on Thaimaan vanhin puinen moskeija.
Moskeija

Talomanon moskeija sijaitsee Thaimaan Narathiwatin maakunnassa maan eteläosassa Bachon piirikunnassa Lubo Sawon kylässä. Moskeija on Thaimaan vanhin puumoskeija. Moskeijan arkkitehtuuri yhdistelee perinteistä malaijilaista, tahimaalaista ja kiinalaista tyyliä. Sen tyyliä on verrattu esimerkiksi mahdollisesti vanhempaan Kampung Lautin moskeijaan Malesiassa. Moskeijan adhaan-torni on kiinalaistyylinen.
Historia

Talomanon moskeija on rakennettu arviolta vuonna 1643. Tuolloin Etelä-Thaimaassa vaikutti islamilainen Pattanin sulttaanikunta. Moskeija on Thaimaan vanhin puumoskeija. Thaimaassa moskeijasta on myöhemmin pyritty kehittämään matkailukohdetta. Rakennus on suojeltujen historiallisten rakennusten luettelossa, minkä lisäksi se palvelee edelleen alkuperäisessä uskonnollisessa tarkoituksessaan moskeijana.
Siirtymäajan kansallinen neuvosto

Siirtymäajan kansallisen neuvoston tunnus
Siirtymäajan kansallinen neuvosto (arab. المجلس الوطني الإنتقالي‎, engl. National Transitional Council, NTC) oli Libyan hallituksen ja eversti Muammar Gaddafin vallan vastustajien muodostama ryhmä, jonka joukot valtasivat elokuun lopussa 2011 maan pääkaupungin Tripolin, surmasivat Gaddafin lokakuussa ja ottivat 23. lokakuuta 2011 vallan itselleen.
Neuvosto perustettiin 27. helmikuuta 2011 Bengasissa, ja 5. maaliskuuta 2011 se julistautui ”Libyan valtion ja kansan ainoaksi edustajaksi”. Ranska tunnusti ensimmäisenä valtiona neuvoston 10. maaliskuuta 2011 maan viralliseksi hallitukseksi ja se sai sisällissodan jatkuessa monien muidenkin maiden tunnustuksen. Neuvosto toimi kuitenkin lähinnä maan itäosissa, eikä Misratan kapinalliskaupunki tunnustanut sitä vielä elokuussa Libyan ainoaksi edustajaksi.
Heinäkuun lopussa neuvosto pidätti kapinallisten pääesikunnan päällikkönä toimineen kenraali Abdel Fatah Younisin, joka on maan entinen sisäministeri, ja vangitsi hänet tuntemattomaan paikkaan Bengasissa. Vangitsemisen syytä ei ole ilmoitettu.
Illalla 28. heinäkuuta kerrottiin että hänet on teloitettu.
Neuvoston johtajat sanoivat, että neuvosto ei ole hallitus, vaan tavoitteena on ohjata maa vapaisiin vaaleihin ja saada voimaan uusi perustuslaki. Neuvostolla oli hallituksen tavoin toimiva toimeenpaneva komitea. Elokuussa 2011 neuvosto julkaisi 14-sivuisen siirtymäajan perustuslakiluonnoksen, jossa asetettiin tavoitteeksi luoda šaria-lakiin perustuva monipuoluedemokratia.
23. lokakuuta 2011, kolme päivää maan Muammar Gaddafin surman jälkeen, kansallinen neuvosto julisti maan vapautetuksi Bengasissa järjestetyssä seremoniassa. Samassa yhteydessä šaria julistettiin voimaan ja sen kanssa ristiriidassa olleet lait mitättömiksi. Ensimmäisenä toimenaan neuvoston puheenjohtaja Mustafa Abdul-Jalil kumosi moniavioisuutta rajoittavan lain. Hän ilmoitti että tulevat määräykset kieltävät koron oton ja maahan luotaisiin islamilainen pankkijärjestelmä.
Tammikuun alussa pääkaupunki Tripolissa käytiin aseistautuneiden ryhmien kesken taisteluja, joissa kuoli useita. Silminnäkijöiden mukaan Misratasta tuleva kapinalliset yrittivät vapauttaa vangittuja tovereitaan.
Bengasissa osoitettiin viikkokausia mieltä hallitsevaa neuvostoa vastaan, joka huipentui väkivaltaisuuksiin ja paikallisen hallintorakennuksen valtaamiseen ja ryöstelyyn. NTC:n kakkosmies  Abdel Hafiz Ghoga ilmoitti 22.1.2012 eroavansa levottomuuksien vuoksi. Neuvoston puhemies Mustafa Abdel Jalil puolestaan varoitti sisällissodan uhasta, jos NTC hajoaa.
7. heinäkuuta 2012 järjestettiin vaalit, joissa valittiin Yleinen kansankongressi (al-Mu’tamar al-Waṭanī al-‘āmm), joka korvasi Siirtymäajan kansallisen neuvoston. Islamistien kiihtyvän toiminnan vuoksi
keväällä 2014 Libyassa tuli vallankaappauksella valtaan kenraali Khalifa Haftar, joka ilmoitti taistelevansa  islamisteja ja ääriryhmiä vastaan.